b'\n_START_ARTICLE_\nAmsterdam\n_START_SECTION_\nEtimologija imena\n_START_PARAGRAPH_\nIme Amsterdam izvira iz imena Aemstelredamme, kar pomeni Jez nareki Amstel. Mesto je namre\xc4\x8d nastalo ob jezu, ki so ga zgradili na reki Amstel po poplavah v letih 1170 in 1173. Ob jezu so zgradili tudi most. Ime se v pisnih virih prvi\xc4\x8d pojavi v dokumentu z dne 27. oktobra 1275, v kateri pi\xc5\xa1e, da so homines manentes apud Amestelledamme (ljudje, \xc5\xbeive\xc4\x8di v bli\xc5\xbeini Aemstelledamma). opro\xc5\xa1\xc4\x8deni pla\xc4\x8dila mitnine pri pre\xc4\x8dkanju mostu.  Leta 1327 se je ime vasi spremenilo v Aemsterdam.\n_START_SECTION_\nZgodovina mesta\n_START_PARAGRAPH_\nAmsterdam je dobil mestne pravice leta 1300, po drugih virih pa leta 1306. Razcvet mesta se je za\xc4\x8del v 14. stoletju, predvsem zaradi trgovanja s Hansami.'